. **Република Северна Македонија**

**Министерство за образование и наука**

**објавува**

**Покана за изразување интерес за позиција „Консултант за поттикнување на вклученоста на граѓаните“**

**(бр.005-20)**

**Проект за развој на вештини и поддршка на иновации**

**Заем бр.: 8332-MK**

**Консултантски услуги- Индивидуален консултант**

На Република Северна Македонија и е одобрен заем од страна на Меѓународната банка за обнова и развој- групација Светска банка за потребите на имплементација на Проектот за развој на вештини и поддршка на иновации. Дел од овие средства ќе бидат искористени за исплата на обврските што ќе произлезат од договорот што ќе се склучи за ангажирање на консултант за поттикнување на вклученоста на граѓаните.

Целта на услугите е да се даде поддршка на Министерството за образование и наука во процесот на дизајнирање и/или подобрување на механизмите за вклученост на граѓаните како клучен фактор во постигнување ефективност со реформските процеси во образованието. Предвидено времетраење на услугите е октомври 2020- април 2021. Описот на работни задачи на англиски јазик е достапен на веб страната на Министерството за образование и наука: <http://mon.gov.mk/category/?id=2058>

Министерството за образование и наука ги поканува сите заинтересирани лица кои ги исполнуваат бараните квалификации да достават документи (биографија на македонски и/или англиски јазик и други информации/документи) со кои ќе се потврди дека ги исполнуваат следните потребни квалификации и искуство за извршување на услугите:

* Диплома за завршени универзитетски студии во областа на општествените науки. Диплома за завршени магистерски студии ќе се смета за предност.
* Најмалку две (2) години работно искуство во слична област. Работно искуство на проекти на Светска банка ќе се смета за предност.
* Познавање на македонскиот јавен сектор и моменталниот образовен систем и системот на пазарот на труд ќе се смета за предност.
* Одлично владеење на македонскиот и англискиот јазик.

Заинтересираните Консултанти се упатуваат на точка 1.9 од процедурите за набавки на Светска банка {*Guidelines: Selection and Employment of Consultants [under IBRD Loans and IDA Credits & Grants] by World Bank Borrowers, January 2011* (“Consultant Guidelines”)}, каде се наведени политиките на Светска банка по однос на судир на интереси.

Консултантот ќе биде избран врз основа на постапка за избор на индивидуален консултант согласно процедурите за набавки на Светска банка (“Consultant Guidelines“).

Дополнителни информации може да се добијат на долунаведената адреса во работно време од 08:30 до 16:30.

Документите со кои се изразува интерес мора да се достават најдоцна до 07.10.2020 година електронски на следната адреса:

danijela.maneva@mon.gov.mk (CC: igor.krstevski@mon.gov.mk)

СО НАЗНАКА „ЗА ПОЗИЦИЈА КОНСУЛТАНТ ЗА ПОТТИКНУВАЊЕ НА ВКЛУЧЕНОСТА НА ГРАЃАНИТЕ“